Diari Oficial de la Generalitat Valenciana


Sumari del DOGV 5236, del 07-04-2006 (2006/3277)

RESOLUCIÓ d'1 de març de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual s'adjudiquen les beques d'especialització professional IMPIVA 2006 en àrees prioritàries per a la indústria de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3277


Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Resolució

RESOLUCIÓ d'1 de març de 2006, del president de l'Institut de la Petita i Mitjana Indústria de la Generalitat Valenciana (IMPIVA), per la qual s'adjudiquen les beques d'especialització professional IMPIVA 2006 en àrees prioritàries per a la indústria de la Comunitat Valenciana. [2006/3277]  
Mitjançant Resolució de 2 de novembre de 2005, del president de l'Institut de la Petita i Mitjana Indústria de la Generalitat Valenciana, es convocaren les beques d'especialització professional IMPIVA 2006 en àrees prioritàries per a la indústria de la Comunitat Valenciana.   
Vistos la proposta inclosa en l'acta del Tribunal de Qualificació, de data 22 de febrer de 2006, en la qual s'aprova la relació de candidats i suplents a les beques d'especialització professional i s'establix el procediment per a l'accés a les beques d'estos en el cas de renúncia dels candidats i l'informe que, com a conseqüència de l'aplicació del dit procediment, ha realitzat el director general de l'IMPIVA, en el qual es proposa la llista definitiva de candidats i suplents a les beques IMPIVA 2006.  
Fent ús de les facultats que m'atorga la Resolució de 2 de novembre de 2005, del president de l'Institut de la Petita i Mitjana Indústria de la Generalitat Valenciana, per la qual es convoquen les beques d'especialització professional IMPIVA 2006 en àrees prioritàries per a la indústria de la Comunitat Valenciana, resolc:  
1. Adjudicar les beques d'especialització professional IMPIVA 2006 en àrees prioritàries per a la indústria de la Comunitat Valenciana als candidats indicats en l'annex i designar els corresponents suplents.  
2. Dotar amb 9.630 euros les beques destinades al territori nacional i amb 16.000 euros les que tinguen destinació a l'estranger.  
Contra esta resolució, que posarà fi a la via administrativa, es podrà interposar potestativament recurs de reposició davant l'òrgan que ha dictat l'acte, en el termini d'un mes comptat des de l'endemà de la publicació, de conformitat amb el que s'ha previst en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o bé recurs contenciós administratiu davant el jutjat contenciós administratiu competent, en el termini de dos mesos comptats des de l'endemà de la publicació, de conformitat amb el que s'ha establit en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.  
València, 1 de març de 2006.. El president de l'IMPIVA: Justo Nieto Nieto.